CELEX: 62015TN0381
Language: hr
Date: 2015-07-14 00:00:00
Title: Predmet T-381/15: Tužba podnesena 14. srpnja 2015. – IMG protiv Komisije

12.10.2015   
            
            
               HR
            
            
               Službeni list Europske unije
            
            
               C 337/20
            
         Tužba podnesena 14. srpnja 2015. – IMG protiv Komisije
   (Predmet T-381/15)
   (2015/C 337/22)
   Jezik postupka: francuski
   
      Stranke
   
   
      Tužitelj: International Management Group (IMG) (Bruxelles, Belgija) (zastupnici: L. Levi i A. Tymen, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije od 8. svibnja 2015. o provođenju pojačanih mjera revizije i praćenja, provođenju upozorenja o provjeri na temelju Odluke Komisije od 13. studenoga 2014. o sustavu ranog upozoravanja namijenjenog dužnosnicima za ovjeravanje Komisije i izvršnim agencijama i odbijanju svojstva međunarodne organizacije IMG-u na temelju financijske uredbe;
            
         
               —
            
            
               naloži tuženiku naknadu imovinske i neimovinske štete;
            
         
               —
            
            
               naloži tuženiku snošenje svih troškova.
            
         
      Tužbeni razlozi i glavni argumenti
   
   U prilog osnovanosti tužbe, tužitelj ističe osam tužbenih razloga koji se odnose na različite aspekte pobijane odluke.
   
               —
            
            
               U odnosu na cijelu pobijanu odluku
               
                           1.
                        
                        
                           Prvi tužbeni razlog temelji se na povredi članka 41. Povelje i prava na saslušanje.
                        
                     
                           2.
                        
                        
                           Drugi tužbeni razlog temelji se na povredi načela proporcionalnosti.
                        
                     
         
               —
            
            
               U odnosu na odluku o odbijanju svojstva međunarodne organizacije tužitelju u smislu financijske uredbe
               
                           3.
                        
                        
                           Treći tužbeni razlog temelji se na povredi Uredbe (EU, Euratom) br. 966/2012 (1) i Delegirane uredbe (EU) br. 1268/2012 (2), te očite pogreške u ocjeni, jer je je Komisija odlučila da tužitelj više ne ispunjava svojstvo međunarodne organizacije u smislu gore navedenih uredbi.
                        
                     
                           4.
                        
                        
                           Četvrti tužbeni razlog temelji se na povredi dužnosti obrazlaganja.
                        
                     
                           5.
                        
                        
                           Peti tužbeni razlog temelji se na povredi načela pravne sigurnosti, jer Komisija nije objasnila zašto smatra da tužitelj više ne ispunjava kriterije definicije međunarodne organizacije i nije podrobnije objasnila bitne izmjene koje je poduzela u tumačenju i primjeni financijske uredbe u pogledu nepromijenjene činjenične i pravne situacije (tužitelja).
                        
                     
                           6.
                        
                        
                           Šesti tužbeni razlog temelji se na povredi legitimnog očekivanja, isključenjem tužitelja iz statusa međunarodne organizacije što je učinjeno iznenada i bez prijelaznog razdoblja.
                        
                     
         
               —
            
            
               U odnosu na odluku o provođenju upozoravanja u okviru sustava ranog upozoravanja (SAP)
               
                           7.
                        
                        
                           Sedmi tužbeni razlog temelji se na nezakonitosti Odluke 2014/792/UE (3), jer nije postojala pravna osnova za njeno donošenje.
                        
                     
                           8.
                        
                        
                           Osmi tužbeni razlog, koji je istaknut podredno, temelji se na povredi članka 41. Povelje, prava na saslušanje i obveze obrazlaganja te očite pogreške u ocjeni.
                        
                     
         
      (1)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) ,br. 1605/2002 (SL L 298, str. 1.) (SL, posebno izdanje na hrvatskom jeziku, poglavlje 1., svezak 7., str. 248.)
   
      (2)  Delegirana uredba Komisije (EU) br. 1268/2012 od 29. listopada 2012., o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, str. 1.) (SL, posebno izdanje na hrvatskom jeziku, poglavlje 1., svezak 9., str. 183.)
   
      (3)  Odluka Komisije od 13. studenoga 2014. o sustavu ranog upozoravanja namijenjenog dužnosnicima za ovjeravanje Komisije i izvršnim agencijama (2014/792/EU) (SL L 329, str. 68.)